Document ID: 32008D0982

KOMMISSIONENS BESLUTNING
af 8. december 2008
om bemyndigelse af Det Forenede Kongerige til at indgå en aftale med Bailiwick of Jersey, Bailiwick of Guernsey og Isle of Man om, at pengeoverførsler mellem Det Forenede Kongerige og hvert af disse territorier behandles som pengeoverførsler inden for Det Forenede Kongerige i overensstemmelse med Europa-Parlamentets og Rådets forordning (EF) nr. 1781/2006
(meddelt under nummer K(2008) 7812)
(Kun den engelske udgave er autentisk)
(2008/982/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 1781/2006 af 15. november 2006 om oplysninger, der skal medsendes om betaler ved pengeoverførsler (1), særlig artikel 17,
under henvisning til ansøgningen fra Det Forenede Kongerige, og
ud fra følgende betragtninger:
(1)
Den 15. december 2006 ansøgte Det Forenede Kongerige om en undtagelse i henhold til artikel 17 i forordning (EF) nr. 1781/2006 med hensyn til pengeoverførsler mellem Bailiwick of Jersey, Bailiwick of Guernsey, Isle of Man og Det Forenede Kongerige.
(2)
I overensstemmelse med artikel 17, stk. 2, i forordning (EF) nr. 1781/2006 er pengeoverførsler mellem Bailiwick of Jersey, Bailiwick of Guernsey, Isle of Man og Det Forenede Kongerige siden den 1. januar 2007 midlertidigt blevet behandlet som pengeoverførsler inden for Det Forenede Kongerige.
(3)
Medlemsstaterne blev på mødet i Udvalget til Forebyggelse af Hvidvaskning af Penge og Finansiering af Terrorisme den 18. april 2008 informeret om, at Kommissionen fandt, at den havde modtaget alle de oplysninger, der var nødvendige for at kunne vurdere ansøgningen fra Det Forenede Kongerige.
(4)
Bailiwick of Jersey, Bailiwick of Guernsey og Isle of Man indgår ikke i Fællesskabets område, således som det er afgrænset i henhold til EF-traktatens artikel 299, men indgår i Det Forenede Kongeriges valutaområde og opfylder dermed kriteriet i artikel 17, stk. 1, litra a), i forordning (EF) nr. 1781/2006.
(5)
Betalingsformidlere i Bailiwick of Jersey, Bailiwick of Guernsey og Isle of Man deltager direkte i betalings- og afviklingssystemer i Det Forenede Kongerige og vil deltage i det fremtidige »Faster Payments«-system. De opfylder derfor kriteriet i artikel 17, stk. 1, litra b), i forordning (EF) nr. 1781/2006.
(6)
Bailiwick of Jersey, Bailiwick of Guernsey og Isle of Man har i deres respektive retsorden indsat bestemmelser svarende til bestemmelserne i forordning (EF) nr. 1781/2006, navnlig ved »Community Provisions (Wire Transfers) (Jersey) Regulations 2007«, »Transfers of Funds Ordinances for Guernsey, Sark and Alderney (Bailiwick of Guernsey)«, »Isle of Man's European Communities (Wire Transfers Regulation) (Application) Order 2007« og »Isle of Man's EC Wire Transfer Regulations 2007«.
(7)
Jerseys »Money Laundering Order 2008« suppleret af Handbook for the Prevention and Detection of Money Laundering and the Financing of Terrorism, Bailiwick of Guernseys »Criminal Justice (Proceeds of Crime) Regulations 2007« suppleret af Handbook for Financial Services Businesses on Countering Financial Crime and Terrorist Financing og Isle of Mans »Criminal Justice (Money Laundering) Code 2007« suppleret af Anti-Money Laundering Guidance Notes Handbook bidrager til at opbygge et solidt system til forebyggelse af hvidvaskning af penge i disse tre jurisdiktioner.
(8)
»The Terrorism (United Nations Measures) (Channel Islands) Order 2001 (SI 2001 No 3363)« og »The Terrorism (United Nations Measures) (Isle of Man) Order 2001 (SI 2001 No 3364)« samt »Al-Qaida and Taliban (United Nations Measures) (Channel Islands) Order 2002 (SI 2002 No 258)« og »Al-Qa’ida and Taliban (United Nations Measures) (Isle of Man) Order 2002 (SI 2002 No 259)« sammenholdt med brugen af Det Forenede Kongeriges konsoliderede fortegnelse over mål for indefrysning af aktiver, der dækker de mål for finansielle sanktioner, som De Forenede Nationer, Den Europæiske Union og Det Forenede Kongerige har udpeget, sikrer, at der i Bailiwick of Jersey, Bailiwick of Guernsey og Isle of Man er indført egnede foranstaltninger til at vedtage finansielle sanktioner over for de enheder eller personer, der optræder på De Forenede Nationers eller Den Europæiske Unions fortegnelser.
(9)
Bailiwick of Jersey, Bailiwick of Guernsey og Isle of Man har således vedtaget samme regler som dem, der er indført ved forordning (EF) nr. 1781/2006, og de kræver, at deres respektive betalingsformidlere anvender disse regler, hvilket betyder, at kriteriet i nævnte forordnings artikel 17, stk. 1, litra c), er opfyldt.
(10)
Det Forenede Kongerige bør derfor indrømmes den undtagelse, hvorom der ansøges.
(11)
Foranstaltningerne i denne beslutning er i overensstemmelse med udtalelse fra Udvalget til Forebyggelse af Hvidvaskning af Penge og Finansiering af Terrorisme -
VEDTAGET FØLGENDE BESLUTNING:
Artikel 1
Det Forenede Kongerige bemyndiges hermed til at indgå aftaler med henholdsvis Bailiwick of Jersey, Bailiwick of Guernsey og Isle of Man om, at pengeoverførsler mellem Bailiwick of Jersey, Bailiwick of Guernsey, Isle of Man behandles som pengeoverførsler inden for Det Forenede Kongerige i overensstemmelse med forordning (EF) nr. 1781/2006.
Artikel 2
Denne beslutning er rettet til Det Forenede Kongerige Storbritannien og Nordirland.
Udfærdiget i Bruxelles, den 8. december 2008.

Labels: 10
2
18
12